IMISLab/GreekWikipedia huggingface dataset:
Άννα των Έστε

Η Άννα, ιταλ. Anna (16 Νοεμβρίου 1531 - 17 Μαΐου 1607) από τον Οίκο των Έστε ήταν κόρη του δούκα της Φερράρα & Ρέτζιο και με τον γάμο της έγινε πρώτα δούκισσα του Γκιζ και μετά δούκισσα του Νεμούρ.

 Ήταν η πρώτη κόρη του Έρκολε Β΄ δούκα της Φερράρα & Ρέτζιο και της Ρενέας των Βαλουά, κόρης του Λουδοβίκου ΙΒ΄ της Γαλλίας. Παντρεύτηκε πρώτα το 1548 τον Φραγκίσκο του Οίκου της Λωρραίνης δούκα του Γκιζ και είχε τέκνα: Ερρίκος Α΄ 1550-1588, δούκας του Γκιζ. Αικατερίνη 1552-1596, παντρεύτηκε τον Λουδοβίκο των Βουρβόνων δούκα του Μονπανσιέ. Κάρολος 1554-1611, δούκας του Μαγιέν. Λουδοβίκος Β΄ 1555-1588, καρδινάλιος του Γκιζ. Φραγκίσκος 1559-1573, απεβ. 14 ετών.Το 1563 απεβίωσε ο σύζυγός της Φραγκίσκος και η Άννα έκανε δεύτερο γάμο το 1566 με τον Ιάκωβο του Οίκου της Σαβοΐας δούκα του Νεμούρ και είχε τέκνα: Κάρολος-Εμμανουήλ 1567-1595, δούκας του Νεμούρ. Ερρίκος Α΄ 1572-1632, δούκας του Νεμούρ. Anselm de Gibours (1726). Histoire généalogique et chronologique de la maison royale de France [Genealogical and chronological history of the royal house of France] (in French). 1 (3rd ed.). Paris: La compagnie des libraires. Robin, Diana Maury; Larsen, Anne R.; Levin, Carole, eds. (2007). Encyclopedia of women in the Renaissance: Italy, France, and England. ABC-CLIO, Inc.
Ζακ Ντοριό

Ο Ζακ Ντοριό (γαλ. Jacques Doriot) ήταν Γάλλος πολιτικός, ο οποίος άρχισε τη σταδιοδρομία του ως κομμουνιστής, για να καταλήξει αντικομμουνιστής, φασίστας και συνεργάτης της ναζιστικής Γερμανίας.

 Ο Ζακ Ντοριό γεννήθηκε στο Μπρελ (Bresles) του διαμερίσματος Ουάζ (Oise) το 1898. Κατά τα νεανικά του χρόνια έζησε στο Σαιν-Ντενί ως μεταλλεργάτης. Κατά τη διάρκεια του Α' Παγκοσμίου Πολέμου υιοθέτησε τις Σοσιαλιστικές ιδέες, αλλά η πολιτική του δραστηριότητα διακόπηκε από τη στράτευσή του στη Γαλλική Χωροφυλακή. Εντάχθηκε στο Γαλλικό Κομμουνιστικό Κόμμα το 1920 και γρήγορα εξελίχθηκε σε ένα από τα κορυφαία στελέχη του, ενώ διετέλεσε και μέλος του Προεδρείου της Κομμουνιστικής Διεθνούς. Το 1924 εκλέχθηκε για πρώτη φορά βουλευτής. Στη δεκαετία του '30, ο Ντοριό ήταν ο εκλεγμένος δήμαρχος του Σαιν-Ντενί. Στις αρχές της δεκαετίας αυτής, εμφανιζόταν ως οπαδός της προοπτικής δημιουργίας Λαϊκού Μετώπου μεταξύ του ΚΚΓ και του Γαλλικού Σοσιαλιστικού Κόμματος. Ωστόσο απομακρύνθηκε από την άποψη αυτή, διέκοψε τη συμμετοχή του στο Κομμουνιστικό κίνημα, στράφηκε στον αντικομμουνισμό και στο Φασισμό και προχώρησε μαζί με άλλους εθνικιστές στην ίδρυση του φασιστικού Γαλλικού Λαϊκού Κόμματος. Αυτό εξελίχθηκε στο πιο μαζικό φασιστικών τάσεων κόμμα σε μη φασιστικοποιημένη χώρα, διαθέτοντας 300.000 μέλη . Κατά την κατάληψη της Γαλλίας από τα γερμανικά στρατεύματα ο Ντοριό κράτησε φιλογερμανική δοσιλογική στάση. Μετά από ένα διάστημα παραμονής στην επικράτεια της Κυβέρνησης του Βισύ, μετακινήθηκε στη γερμανοκρατούμενη περιοχή, όπου ανέλαβε να παρουσιάζει αντικομμουνιστικές εκπομπές στο γαλλικό ραδιόφωνο. Το 1941 στρατεύθηκε στο γαλλικό τμήμα της Βέρμαχτ και πολέμησε στο Ανατολικό Μέτωπο ενάντια στον Κόκκινο Στρατό και τη Σοβιετική Ένωση. Μετά την Απελευθέρωση της Γαλλίας με την Απόβαση της Νορμανδίας, ο Ντοριό κατέφυγε στη Γερμανία όπου συγκρότησε "Απελευθερωτική Επιτροπή". Σκοτώθηκε το 1945 όταν το αυτοκίνητό στο οποίο επέβαινε, ταξιδεύοντας από το Μάιναου (Mainau) στο Ζινγκμαρίνγκεν (Sigmaringen) βομβαρδίστηκε κοντά στο Μένγκεν. Λήμμα "Ντοριό" στην εγκυκλ. Πάπυρος Larousse Britannica Στοιχεία της ηλεκτρονικής έκδοσης της Britannica για το Ντοριό Victor Serge:In a time of dublicity:The case of Doriot Time Magazine:The Great Is Back Αρχειοθετήθηκε 2010-11-15 στο Wayback Machine.
Αγία Ειρήνη Κεφαλονιάς

Η Αγία Ειρήνη είναι χωριό της Κεφαλονιάς. Διοικητικά είναι έδρα ομώνυμης τοπικής κοινότητας, της δημοτικής ενότητας (τέως δήμου) Ελειού-Πρόνων, του δήμου Αργοστολίου, της περιφερειακής ενότητας (τέως νομού) Κεφαλληνίας, στην περιφέρεια Ιονίων Νήσων, σύμφωνα με το πρόγραμμα Καλλικράτης, καθώς και των μεταβολών που ακολούθησαν αυτό το πρόγραμμα. Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Κραναίας του νομού Κεφαλληνίας, στο γεωγραφικό διαμέρισμα Επτανήσων.

 Η Αγία Ειρήνη είναι χωριό στο νοτιοανατολικό τμήμα της Κεφαλονιάς. Βρίσκεται στους νοτιοανατολικούς πρόποδες του Αίνου, στο δρόμο προς τον Πόρο και τη Σάμη, σε μέσο σταθμικό υψόμετρο 90. Απέχει περίπου 33 χλμ Α.ΝΑ. του Αργοστολίου. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 6,806 χμ² (2011). Ο οικισμός αναγνωρίστηκε το 1912 και ορίστηκε έδρα της ομώνυμης κοινότητας. Με το ΦΕΚ 244Α - 04/12/1997 οικισμός αποσπάστηκε από την κοινότητα Αγίας Ειρήνης και προσαρτήθηκε στον δήμο Ελειού-Πρόνων. Με το ΦΕΚ 87Α - 07/06/2010 αποσπάστηκε από τον δήμο Ελειού-Πρόνων και προσαρτήθηκε στον δήμο Κεφαλονιάς. Με το ΦΕΚ 43Α - 09/03/2019 αποσπάστηκε από τον δήμο Κεφαλονιάς και προσαρτήθηκε στον δήμο Αργοστολίου. Στην περιοχή υπάρχει το τοπωνύμιο Αράκλι και πιθανολογείται ότι οφείλεται σε Κρητικούς από το Ηράκλειο που είχαν εγκατασταθεί εδώ. Υπάρχει όμως και η εκδοχή, ότι από εδώ είχε περάσει ο Ηρακλής, άλλωστε υπάρχει και άγαλμα στο χωριό. Οι αρχαίοι Πρόν(ν)οι, στα νοτιοανατολικά του χωριού, από τους οποίους ονομάστηκε η δημοτική ενότητα, με ερείπια ακροπόλεων Οι δίδυμες τεχνητές λίμνες υδροδότησης στα βόρεια του οικισμού Το πανηγύρι του χωριού στις 10 Αυγούστου, την ημέρα που γιορτάζει η Οσία Ειρήνη Χρυσοβαλάντου. Η Αγία Ειρήνη και τα χωριά της γύρω περιοχής δοκιμάστηκαν από την μεγάλη πυρκαγιά του Ιουλίου 2021. Εγκυκλοπαίδεια Πάπυρος Λαρούς Μπριτάνικα, εκδ. 1978, 2006 Εγκυκλοπαίδεια Πάπυρος Λαρούς, εκδ. 1963 Εγκυκλοπαίδεια Δομή, εκδ. 2002-4 Οργανισμός εκδόσεων «Ελλάδα», χάρτες (Βαρελάς) Google Earth Χάρτες «ROAD» eetaa.gr https://web.archive.org/web/20100516164538/http://www.kefalonia.net.gr/el/showarea.asp?DiamID=31 https://www.facebook.com/%CE%91%CE%B3%CE%B9%CE%B1-%CE%95%CE%B9%CF%81%CE%B7%CE%BD%CE%B7-%CE%91%CF%81%CE%B1%CE%BA%CE%BB%CE%B9-%CE%9A%CE%B5%CF%86%CE%B1%CE%BB%CE%BB%CE%BF%CE%BD%CE%B9%CE%B1-%CE%91gia-Eirini-Arakli-Cephalonia-333814303667918/ http://repository.academyofathens.gr/keek/index.php/gr/listItems/150459
Κένταλ Σμιτ

Ο Κένταλ Σμιντ (Kendall Francis Schmidt, 2 Νοεμβρίου 1990) είναι Αμερικανός ηθοποιός, τραγουδιστής, τραγουδοποιός, χορευτής και μουσικός παραγωγός. Είναι πιο γνωστός για τον ρόλο του ως Kendall Knight στο Big Time Rush ενώ έχει παίξει δευτερεύοντες ρόλους σε διάφορες τηλεοπτικές εκπομπές όπως το ER, Without a Trace, Phil of the Future, Ghost Whisperer, Gilmore Girls, και Frasier.ο πρώτο single του Kendall Schmidt ήταν μαζί με τους Heffron Drive, Παράλληλα, κυκλοφόρησε το Μάρτιο από την TOLBooth Records.

 Ο Kendall Schmidt γεννήθηκε στο Αντόβερ, Κάνσας. Ο αδελφός του, ο Κέβιν Σμιντ (Kevin Schmidt), είναι ηθοποιός. Ξεκίνησε την καριέρα του στην ηλικία των πέντε, που εμφανίζεται σε μια διαφήμιση δημητριακών πρωινού στην τηλεόραση. Όταν ήταν εννέα ετών, ήταν ένας από τους δύο νέους ηθοποιούς οι οποίοι είχαν προσληφθεί για να είναι stand-in για τον Haley Joel Osment στην ταινία του Steven Spielberg, A.I. Artificial Intelligence. Όταν ήταν 10 ετών, η οικογένειά του κάνει τελικά την κίνηση από το Κάνσας στην Καλιφόρνια. Ο Kendall Schmidt πρόσφατα επανάλαβε ρόλους στις σειρές General Hospital, Titus, Raising Dad, Gilmore Girls και CSI: Miami.Ο Kendall Schmidt ήταν guest-star σε ποικιλίες απο τηλεοπτικές σειρές όπως το ER, MADtv, Frasier και Phil of the Future.Πιο πρόσφατα, ήταν guest-star στις δραματικές σειρές Without a Trace και Ghost Whisperer. .Από την μεγάλη οθόνη, εμφανίστηκε στις ταινίες Minority Report και According to Spencer. Το 2009 ο Kendall Schmidt έγινε επικεφαλής στην τηλεοπτική σειρά Big Time Rush.Ο Kendall απεικονίζει ένα χαρακτήρα σαν τον εαυτό του με το όνομα Kendall Knight. Ο Kendall είναι ένα ήρεμο και χαλαρό μέλος από τους Big Time Rush.Είναι ο νεότερος από τους αδερφούς Schmidt.Υποστήριξε, επίσης, τον πρώην κυβερνήτη της Μασαχουσέτης Mitt Romney στις εκλογές του 2012. Ο Kendall Schmidt είναι είναι ο κεντρικός τραγουδιστής από το αγορίστικο συγκρότημα Big Time Rush.Έχουν κυκλοφορήσει 3 άλμπουμ μέχρι στιγμής που έγιναν πλατινένια και χρυσά. Ο Kendall Schmidt είναι επίσης μέλος στο συγκρότημα Heffron Drive.Το συγκρότημα αποτελείται από τον Kendall Schmidt και από τον κιθαρίστα των Big Time Rush, Dustin Belt.
Γκοτζίλα 1985

Γκοτζίλα 1985 (ゴジラ, Gojira) είναι Ιαπωνική ταινία παραγωγής 1984. Τη σκηνοθεσία ανέλαβε ο Κότζι Χασιμότο, το σενάριο έγραψε ο Σούιτσι Ναγκαχάρα και πρωταγωνιστούν οι Κεν Τανάκα, Γιοσούκο Σαβαγκούτσι και Γιοσούκε Νατσούκι. Αυτή είναι η δέκατη έκτη ταινία της Ιαπωνικής σειράς Γκοτζίλα. Η ταινία ξεκίνησε μια νέα σειρά ταινιών με πρωταγωνιστή τον Γκοτζίλα οι οποίες αγνοούν όλες τις προηγούμενες ταινίες που κυκλοφόρησαν εκτός από την πρώτη του 1954.

 Ο Γκοτζίλα επιστρέφει για πρώτη φορά μετά από 30 χρόνια για να καταστρέψει το Τόκυο. Άλλα το Τόκυο δεν είναι πια όπως ήταν την πρώτη φορά. Τα κτήρια είναι τώρα ψηλότερα από αυτόν, και οι άνθρωποι έχουν κατασκευάσει ένα προηγμένο πολεμικό Τζετ που λέγεται Super X. Κεν Τανάκα στο ρόλο του Γκόρο Μακι Γιοσούκο Σαβαγκούτσι στο ρόλο της Ναόκο Οκουμούρα Γιοσούκε Νατσούκι στο ρόλο του Χαγιασίντα Κέιτζι Κομπαγιάσι στο ρόλο του υπουργού Μιταμούρα Σιν Τακούμα στο ρόλο του Χιρόσι Οκουμούρα Ετάρο Οζάβα στο ρόλο του Κανζάκι Το Γκοτζίλα 1985 γνώρισε επιτυχία στην Ιαπωνία, με περίπου 3,200,000 προβολές. Η ταινία έβγαλε 11 εκατομμύρια δολάρια στο Box office. Όταν η Αμερικάνικη εκδοχή της ταινίας απέτυχε στο Box Office, ήταν η τελευταία ταινία της σειράς που προβλήθηκε στους κινηματογράφους της Αμερικής, μέχρι το Γκοτζίλα 2000 του 1999. Το 1985 η ταινία κέρδισε το βραβείο της Ιαπωνικής Ακαδημίας για τα ειδικά εφέ. Η ταινία κυκλοφόρησε επίσημα σε DVD σε λίγες χώρες. Όμως ποτέ δεν κυκλοφόρησε επίσημα στην Αμερική και στον Καναδά εξαιτίας της αποτυχίας της Αμερικάνικης εκδοχής. Γκοτζίλα 1985 στο IMDb Γκοτζίλα 1985 στο Wikizilla
Κουρδική γλώσσα

Οι κουρδικές γλώσσες ή κουρδικές διάλεκτοι ανήκουν στον Ινδο-Ιρανικό κλάδο των ινδοευρωπαϊκών γλωσσών και ομιλούνται στην ευρύτερη περιοχή του Κουρδιστάν, περιλαμβάνοντας Κουρδικούς πληθυσμούς σε περιοχές της Τουρκίας, Ιράκ, Ιράν και Συρίας.

 Σήμερα, οι Κούρδοι χρησιμοποιούν τρία συστήματα γραφής. Τα Κουρδικά στο Ιράκ και το Ιράν γράφονται χρησιμοποιώντας το αραβικό αλφάβητο. Στην Τουρκία και τη Συρία χρησιμοποιούν το λατινικό αλφάβητο (Κουρδικό αλφάβητο). Οι Κούρδοι της πρώην ΕΣΣΔ χρησιμοποιούν ένα τροποποιημένο κυριλλικό αλφάβητο. Προσπάθειες επίσης γίνονται για ένα ενοποιημένο διεθνώς αναγνωρισμένο Κουρδικό αλφάβητο βασισμένο στο ISO-8859-1. Για περαιτέρω πληροφορίες βλέπε: KAL: Η Κουρδική Ακαδημία Γλώσσας Το Κουρδικό Ινστιτούτο Παρισιού - Γλώσσα και Λογοτεχνία Κουρδικά Κουρδικοί σύνδεσμοι και γλωσσικές πληροφορίες, λεξικό κλπ. KAL: Η Κουρδική Ακαδημία Γλώσσας Open Directory Project: Κουρδική Γλώσσα Αρχειοθετήθηκε 2017-03-08 στο Wayback Machine. Kurd_lal: Κουρδική Γλώσσα και Γλωσσολογία Online Κουρδο-Αγγλικό λεξικό Κουρδο-Αγγλικό Λεξικό Ferheng Online Κουρδικό Σχολείο για Sorani, Kurmanji και Dimili Ακαδημαϊκή έρευνα για τα Zazaki
Ναρούτο η ταινία: Η σύγκρουση των νίντζα στη γη του χιονιού

Το Ναρούτο η ταινία: Η σύγκρουση των νίντζα στη γη του χιονιού (Naruto the Movie: Ninja Clash in the Land of Snow) είναι μια ταινία δράσης φαντασίας άνιμε του 2004 βασισμένη στο manga του Masashi Kishimoto κι το άνιμε του Naruto .

 Ο Naruto Uzumaki, ο Sasuke Uchiha και η Sakura Haruno παρακολουθούν μια ταινία με πρωταγωνίστρια την Yukie Fujikaze, σε έναν τοπικό κινηματογράφο. Ο Kakashi Hatake τους ανακοινώνει ότι η αποστολή τους είναι να προστατέψουν την Yukie Fujikaze κατά την διάρκεια της παραγωγής της τελευταίας της ταινίας.Τα πράγματα γίνονται άσχημα όταν ο Doto Kazahana στέλνει τον Nadare Roga μαζί με μία ομάδα νίντζα να απαγάγουν την Yukie.Ποια είναι η σύνδεση της Yukie με την γη του χιονιού;Γιατί την απειλεί ο Doto Kazahana;Θα μπορέσει η ομάδα 7 να προστατέψει την Yukie; Νάρουτο Ουζουμάκι (αγγλική μεταγλώττιση:Μέιλ Φλάναγκαν) Σάσκε Ουτσίχα (αγγλική μεταγλώττιση:Γιούρι Λογοένθαλ) Σάκουρα Χαρούνο (αγγλική μεταγλώττιση:Κέιτ Χίγκινς) Κακάσι Χάτακε (αγγλική μεταγλώττιση:Ντέιβ Βίτενμπεργκ) Γιούκιε Φουτζικάζε (αγγλική μεταγλώττιση:Κάρι Γουόλγκρεν) Η ταινία κυκλοφόρησε αρχικά στην Ιαπωνία στις 21 Αυγούστου του 2004. Αργότερα κυκλοφόρησε σε DVD στις 28 Απριλίου 2005. Η ταινία κυκλοφόρησε σε 160 κινηματογραφικές αίθουσες στις Ηνωμένες Πολιτείες ως μονοήμερη προβολή στις 6 Ιουνίου του 2007 χάρη στην Fathom Events . Πενήντα θέατρα στον Καναδά θα έβλεπαν μια μονοήμερη προβολή στις 23 Ιουνίου του 2007. Η Madman Entertainment έκανε μια ειδική μονοήμερη κυκλοφορία στην Αυστραλία στις 14 Οκτωβρίου 2007. Το 2007, η ταινία προβλήθηκε στο Φεστιβάλ Fantasia και στο Βρετανικό Μουσείο . Η ταινία απέσπασε 11.141.307 δολάρια. Στις Ηνωμένες Πολιτείες, η ταινία προβλήθηκε στο Cartoon Network στις 8 Σεπτεμβρίου του 2007. Στις 13 Νοεμβρίου 2007, κυκλοφόρησε μια ειδική έκδοση με τρεις δίσκους της ταινίας. Έχει πολλά έξτρα και χαρακτηριστικά που το τυπικό DVD, δεν περιλάμβανε. Περιλαμβάνει το δεκάλεπτο μικρού μήκους "Konoha Annual Sports Festival" που προβλήθηκε αρχικά με την ιαπωνική κυκλοφορία της ταινίας, το πλήρες soundtrack της ταινίας, ντοκιμαντέρ της αμερικανικής ηχογράφησης φωνής της ταινίας, καρτ ποστάλ της κινηματογραφικής τέχνης και πολλά άλλα. Η ταινία έλαβε θετικές κριτικές.
Φάλλικα Άνδρου

Τα Φάλλικα είναι χωριό στην Άνδρο στις πλαγιές του βουνού Τσιροβλίδι, σε υψόμετρο 240 μέτρων και με πληθυσμό 57 κατοίκων. Ανήκει στο δήμο Άνδρου της Περιφερειακής Ενότητας Άνδρου και βρίσκεται στην Περιφέρεια Νοτίου Αιγαίου, σύμφωνα με το Πρόγραμμα Καλλικράτης. Κατά τη διοικητική διαίρεση της Ελλάδας με το σχέδιο “Καποδίστριας” μέχρι το 2010, τα Φάλλικα ανήκαν στο Τοπικό Διαμέρισμα Μεσαριάς Άνδρου του πρώην Δήμου Άνδρου του Νομού Κυκλάδων.

 Η ονομασία αποδίδεται στην ιταλική λέξη falco/falcone (γεράκι), που σχετίζεται με το κοντινό βουνό Γερακώνας. Το χωριό απέχει από τη Χώρα 9 χιλιόμετρα και από το Γαύριο περίπου 25 χλμ. Σε απόσταση μόλις 1 χλμ. είναι η Μονή Παναχράντου, το παλαιότερο μοναστήρι του νησιού, που ιδρύθηκε τον 9ο αιώνα από τον βυζαντινό αυτοκράτορα Νικηφόρο Φωκά. Το μοναστήρι είναι οχυρωμένο και διαθέτει αξιόλογα θρησκευτικά κειμήλια. Στα ανατολικά του χωριού βρίσκεται η περιοχή Φράγκικα, όπου υπάρχουν ερείπια από εγκαταλελειμμένες κατοικίες και ακαλλιέργητα κτήματα. Από εκεί περνάει σηματοδοτημένο πεζοπορικό μονοπάτι. Χάρτης Orama XNH 307 Άνδρος
Ντάβιντ Στορλ

Ο Ντάβιντ Στορλ (γερμανικά: David Storl), γεννημένος στις 27 Ιουλίου 1990, είναι Γερμανός αθλητής της σφαιροβολίας. Ήταν τρεις φορές πρωταθλητής Ευρώπης και δύο φορές παγκόσμιος πρωταθλητής στον ανοιχτό στίβο και μια φορά πρωταθλητής Ευρώπης στον κλειστό στίβο. Επίσης ήταν αργυρός ολυμπιονίκης το 2012.

 Ο Ντάβιντ Στορλ γεννήθηκε στις 27 Ιουνίου 1990 στο Ρόχλιτς, στη Γερμανία. Αρχικά ασχολήθηκε με το δέκαθλο όμως μετά το θάνατο του προπονητή του το 2006 ασχολήθηκε αποκλειστικά με τη σφαιροβολία και το δίσκο. Το 2007 ήταν πρώτος, στη σφαιροβολία, στο Παγκόσμιο Πρωτάθλημα Νέων κάτω των 18 ετών (World Youth Championships in Athletics). Την επόμενη χρονιά ήταν και πάλι πρώτος, στο Παγκόσμιο Πρωτάθλημα Νέων κάτω των 20 ετών (IAAF World U20 Championships in Athletics). Το 2009 ήταν ο πρώτος σφαιροβόλος στην κατηγορία των νέων κάτω των 20 ετών, που πέρασε τα 22μ., πετυχαίνοντας δύο φορές ρεκόρ, στο Μάνχαϊμ, στην κατηγορία αυτή (πρώτα έριξε 22μ. και 18 εκ. και στη συνέχεια 22μ. και 34 εκ.). Την ίδια χρονιά ήταν και πρωταθλητής Ευρώπης σ’ αυτή την κατηγορία. Το 2011 κέρδισε το χρυσό μετάλλιο στο Πανευρωπαϊκό Πρωτάθλημα κάτω των 23 ετών, που διεξήχθη στην Οστράβα. Την ίδια χρονιά κέρδισε τα πρώτα του μετάλλια στη σφαιροβολία στους άνδρες: ήταν πρώτος στο Παγκόσμιο Πρωτάθλημα Ανοιχτού Στίβου, στο Νταεγού (21μ. και 78 εκ.) και δεύτερος στο Πανευρωπαϊκό Πρωτάθλημα Κλειστού Στίβου, στο Παρίσι (20μ. και 75 εκ.). Το 2012, στο Ελσίνκι, ήταν πρωταθλητής Ευρώπης στον ανοιχτό στίβο, με βολή στα 21μ. και 58 εκ., και δεύτερος στο Παγκόσμιο Πρωτάθλημα Κλειστού Στίβου, στην Κωνσταντινούπολη, με βολή στα 21μ. και 88 εκ. Επίσης κέρδισε το ασημένιο μετάλλιο στους Ολυμπιακούς Αγώνες του Λονδίνου, ρίχνοντας 21μ. και 86 εκ. Το 2013 κέρδισε το χρυσό μετάλλιο, στο Παγκόσμιο Πρωτάθλημα Ανοιχτού Στίβου, στη Μόσχα, με βολή στα 21μ. και 73 εκ. Την επόμενη χρονιά κέρδισε το χρυσό μετάλλιο, στο Πανευρωπαϊκό Πρωτάθλημα Ανοιχτού Στίβου, στη Ζυρίχη, με βολή στα 21μ. και 41 εκ. και ήταν δεύτερος στο Παγκόσμιο Πρωτάθλημα Κλειστού Στίβου, στο Σόποτ. Το 2015 ήταν και πάλι πρώτος στον κλειστό στίβο, αυτή τη φορά στο Πανευρωπαϊκό Πρωτάθλημα στην Πράγα. Την ίδια χρονιά κέρδισε και το ασημένιο μετάλλιο, στο Παγκόσμιο Πρωτάθλημα Ανοιχτού Στίβου, στο Πεκίνο. Το 2016 ήταν πρωταθλητής Ευρώπης στον ανοιχτό στίβο στο Άμστερνταμ, με βολή 21μ. και 31 εκ. ενώ την επόμενη χρονιά ήταν τρίτος στο Πανευρωπαϊκό Πρωτάθλημα Κλειστού Στίβου, που διεξήχθη στο Βελιγράδι. Το 2018 κέρδισε το ασημένιο μετάλλιο στο Παγκόσμιο Πρωτάθλημα Κλειστού Στίβου, στο Μπέρμιγχαμ και το χάλκινο μετάλλιο στο Πανευρωπαϊκό Πρωτάθλημα στο Βερολίνο. David Storl, προφίλ στον ιστότοπο της IAAF.
Έντα Μόζερ

Η Έντα Μόζερ (γερμανικά: Edda Moser), γεννημένη στις 27 Οκτωβρίου 1938, είναι Γερμανίδα υψίφωνος, μια από τις επιφανέστερες και πιο πολύπλευρες των τελευταίων δεκαετιών του 20ου αιώνα. Υπήρξε αποτελεσματική σε οπερατικούς ρόλους του κλασικού ρεπερτορίου, όπως για παράδειγμα του Μότσαρτ, του Βάγκνερ και του Πουτσίνι, καθώς και σε σύγχρονα έργα, όπως των δημιουργών Λουίτζι Νόνο, Βόλφγκανγκ Φόρτνερ και Μπερντ Αλόις Ζίμερμαν. Η φωνή της χαρακτηρίστηκε από τους ειδικούς ιδιαίτερα δυναμική, ικανή να υιοθετεί τόσο τις τεχνοτροπίες μιας κολορατούρα όσο και μιας λυρικο-δραματικής σοπράνο.

 Η Μόζερ γεννήθηκε στο Βερολίνο στις 27 Οκτωβρίου 1938, όντας κόρη ενός διάσημου μουσικολόγου (καθώς και συγγραφέα και συνθέτη), του Χανς Γιοακιμ Μόζερ (Hans Joachim Moser). Η Έντα έδειξε ταλέντο από την εφηβεία της και εστάλη να σπουδάσει στο Κονσερβατόριο του Βερολίνου υπό τους Hermann Weissenborn και Gerty König. Η καριέρα της ξεκίνησε με αργά βήματα, αρχικά με ένα μικρό ρόλο το 1962 στην Deutsche Oper (ως Κέιτ Πίνκερτον στη «Μαντάμα Μπατερφλάι» του Πουτσίνι), ενώ την επόμενη χρονιά συμμετείχε στη χορωδία της Würzburg Opera. Τραγούδησε για μικρότερους θιάσους στη Γερμανία στα μέσα της δεκαετίας του 1960 και κατόπιν με την Frankfurt am Main Opera από το 1968 μέχρι το 1971. Το 1968 πραγματοποίησε το ντεμπούτο της στη Μητροπολιτική Όπερα της Νέας Υόρκης, στο ρόλο της Wellgunde, στο έργο «Ο Χρυσός του Ρήνου» (Das Rheingold) του Βάγκνερ. Κατά τη διάρκεια της παραμονής της στη Φρανκφούρτη, άρχισε να εμφανίζεται συχνά στη Βιέννη και το Σάλτσμπουργκ, καθώς και σε άλλες μεγάλες πόλεις της Γερμανίας. Οι εμφανίσεις της στη Μητροπολιτική Όπερα έγιναν συχνότερες κατά τη δεκαετία του 1970 και στην πρώιμη δεκαετία του 1980. Ερμήνευσε οκτώ διαφορετικούς ρόλους εκεί κατά τη διάρκεια της περιόδου αυτής, και οι εμφανίσεις της κυρίως, ως Λιου, στην «Τουραντώ» του Πουτσίνι, ως Βασίλισσα της Νύχτας, στο «Μαγικό Αυλό» του Μότσαρτ, και ως Δόννα Άννα στον «Ντον Τζοβάνι» του Μότσαρτ, έγιναν δεκτές με μεγάλους επαίνους. Ο τελευταίος ρόλος έγινε κάτι σαν το σήμα κατατεθέν της στο κοινό της Νέας Υόρκης: ερμήνευσε τη Δόννα Άννα πάμπολες φορές στη Μητροπολιτική Όπερα, 48 στον αριθμό, περισσότερες από οποιαδήποτε καλλιτέχνιδα στην ιστορία. Στο θέατρο αυτό εμφανίστηκε εννέα σαιζόν ανάμεσα στα έτη 1968-1984. Παρόλο που η Μόζερ συνδέθηκε κυρίως με την όπερα κατά τη διάρκεια της μακράς της καριέρας, διακρίθηκε και σε άλλα είδη ρεπερτορίου, με ερμηνείες και ηχογραφήσεις σε ποικίλα έργα, όπως το «Missa Solemnis» του Μπετόβεν, την «Cantata della Fiaba Estrema» του Χανς Βέρνερ Χένζε και λίντερ του Χανς Πφίτσνερ. Από τη δεκαετία του 1980 η Μόζερ έχει αποσυρθεί σταδιακά από την ενεργό δράση, ωστόσο πολλές από τις ηχογραφήσεις της έχουν κυκλοφορήσει από την EMI, την DG, και άλλες μεγάλες δισκογραφικές εταιρείες. Βιογραφικό στον ιστότοπο Allmusic.com. (Αγγλικά) Επίσημος ιστότοπος Συνέντευξη στη γερμανική τηλεόραση (1991).
Κοινή άλεση

Η κοινή άλεση είναι εκσυγχρονισμένη μέθοδος έκθλιψης του ελαιοκάρπου, όπου η συλλεγμένη ημερήσια ποσότητα του καρπού από κάθε παραγωγό, αφού παραληφθεί μεμονωμένα από τους υπεύθυνους του ελαιοτριβείου ζυγιστεί και ληφθεί δείγμα, αναμειγνύεται με τις υπόλοιπες ημερήσιες συγκομιδές όλων των ελαιοπαραγωγών, σε όλα τα επόμενα στάδια παραγωγής. Έτσι με άμεση και αποδοτικότερη επεξεργασία που πραγματοποιείται εντός 24ώρου, η ποσότητα ελαιολάδου που θα παραχθεί, θα διατηρήσει αναλλοίωτα τα φυσικά, φυσικοχημικά και οργανοληπτικά χαρακτηριστικά του και παράλληλα θα προκύψουν πολλαπλά οφέλη τόσο για τον ελαιοπαραγωγό και το ελαιοτριβείο όσο και για το περιβάλλον, καθώς επιτυγχάνεται καλύτερη ποιότητα ελαιολάδου, καλύτερη τιμή πώλησης λόγω χαμηλής περιεκτικότητας σε οξέα, μείωση στο κόστος παραγωγής και στις εργατοώρες που απαιτούνται, αύξηση στον αριθμό εξυπηρέτησης ελαιοπαραγωγών και μείωση στον χρόνο αναμονής τους, εξοικονόμηση ενέργειας, μείωση στον όγκο των υγρών αποβλήτων εφόσον η λειτουργία του ελαιοτριβείου είναι σταθερή και συνεχόμενη.

 Κατά την παράδοση και την επεξεργασία του ελαιοκάρπου ακολουθούνται τα παρακάτω στάδια παραγωγής: Παραλαβή του ελαιοκάρπου σε ειδικές σκάφες. Τροφοδοσία μέσω μεταφορικής ταινίας σε σιλό αποθήκευσης. Αποφύλλωση (απομάκρυνση φύλλων και μικρών κλαδιών). Λήψη δείγματος με ειδικό μηχανισμό και συγχρόνως ζύγιση της ημερήσια ποσότητας και παραλαβή του ζυγολογίου από τον παραγωγό αποδίδοντας του μοναδικό κωδικό για κάθε παρτίδα. Παράδοση δείγματος για τον υπολογισμό της ελαιοπεριεκτικότητας. Συγκεκριμένα το δείγμα αλέθεται σε ειδική συσκευή και μετατρέπεται σε ομοιογενή πολτό, ο οποίος στην συνέχεια μέσα σε δίσκο τοποθετείται στην συσκευή, αποδίδοντας με απόλυτη ακρίβεια την περιεκτικότητα σε λάδι και την υγρασία. Επιτόπια παράδοση στον παραγωγό με αντίστοιχο παραστατικό της ποσότητας του ελαιολάδου που του αναλογεί βάσει του βάρους του καρπού που παρέδωσε και της μέτρησης της ελαιοπεριεκτικότητας.Η μέθοδός Κοινής άλεσης η οποία κερδίζει ολοένα και περισσότερο έδαφος στα περισσότερα συνεταιριστικά εγχειρήματα επεξεργασίας του ελαιοκάρπου, ξεκίνησε σε χώρες όπως Ισπανία και Ιταλία, ενώ στην Ελλάδα εφαρμόζεται ευρύτερα σε περιοχές όπως Λακωνία, Κρήτη και Λέσβο. Ostrom, E. (2002). H διαχείριση των κοινών πόρων, (μτφρ. Γ. Άρχοντας). Αθήνα: Εκδόσεις Καστανιώτη. Γιακουμάκη, Γ. (2014, Νοέμβριος 24). Η κοινή άλεση στα ελαιουργεία ΕΑΣ Πεζών. Olivenews.gr. Ανακτήθηκε από https://www.olivenews.gr/el/5528/elaiotriveio/h-koinh-alesh-sta-elaiourgeia-eas-pezwn/ Κουφάκης, Σ. (2016, Αύγουστος 26). Η κοινή άλεση δεν είναι δίλημμα είναι μονόδρομος. Planet FM 90,6. Ανακτήθηκε από https://www.agro24.gr/agrotika/proionta/georgia/elia/koini-alesi-elaiokarpoy-gia-proti-fora-apo-ton-kalamatas
Μαργαρίτα της Φλάνδρας, δούκισσα της Βραβάντης

H Μαργαρίτα, γαλλ .Marguerite de Flandres (απεβ. 3 Ιουλίου 1285) από τον Οίκο του Νταμπιέρ ήταν κόρη του κόμη της Φλάνδρας και με τον γάμο της έγινε δούκισσα της Βραβάντης.

 Ήταν η δεύτερη κόρη του Γκυ κόμη της Φλάνδρας και της Ματθίλδης, κόρης του Ροβέρτου Ζ΄ κυρίου του Μπετύν. Παντρεύτηκε το 1273 τον Ιωάννη Α΄ των Ρέγκιναρ δούκα της Βραβάντης και είχε τέκνα: Ιωάννης Β΄ 1275-1312, δούκας της Βραβάντης, του Λοτιέ και του Λίμπουργκ. Μαργαρίτα 1276-1311, παντρεύτηκε τον Ερρίκο Ζ΄ του Οίκου του Λουξεμβούργου βασιλιά της Γερμανίας. Μαρία απεβ. μετά το 1338, παντρεύτηκε τον Αμεδαίο Ε΄ κόμη της Σαβοΐας. Η κόρη τους (Ιωάννα) Άννα, παντρεύτηκε τον Ανδρόνικο Γ΄ Παλαιολόγο Αυτοκράτορα των Ρωμαίων. Chisholm, Hugh, ed. (1911). "John I. of Brabant and Lorraine" . Encyclopædia Britannica. 15 (11th ed.). Cambridge University Press. p. 445.
Καριαθιαρίμ

Η Καριαθιαρίμ ή αλλιώς και «Κιριάθ-Ιαρείμ» ήταν βιβλική πόλη των Ευαίων και βρισκόταν σε υψόμετρο 610 μέτρων στην ορεινή περιοχή της φυλής Ιούδα, του σημερινού Ισραήλ, περίπου 15 χιλιόμετρα βόρειοδυτικά της Ιερουσαλήμ.

 Η εβραϊκή της ονομασία αποδίδεται ως "Kiryat Ye'arim" που σε ελεύθερη απόδοση σημαίνει "πόλη των Δασών". Ήταν γνωστή ακόμη με την ονομασία Καριάθ-Βαάλ ή Βάαλ διότι στην πόλη λατρευόταν η θεότητα Βάαλ. Η τοποθεσία της πόλης ήταν το ορόσημο μεταξύ των φυλών του Ισραήλ Ιούδα και Βενιαμίν . Σύμφωνα με την Αγία Γραφή στην πόλη αυτή και συγκεκριμένα στην οικία του Αμιναδάβ φιλοξενήθηκε η Κιβωτός της Διαθήκης . Συγκεκριμένα, μετά την μάχη στην Αφέκ οι νικητές Φιλισταίοι πήραν την Κιβωτό από τους Ισραηλίτες. Άρχισαν να συμβαίνουν όμως καταστροφικά υπερφυσικά γεγονότα και έτσι μετά από 7 επτά μήνες από την αρπαγή της, οι Φιλισταίοι, με συμβουλή των ιερέων τους, αποφάσησαν να την επιστρέψουν στους Ισραηλίτες. Μετά από κάλεσμα των κατοίκων της πόλης "Βαιθ-σεμές" οι κάτοικοι της Καριαθιαρίμ μεταφέρουν την Κιβωτόν της Διαθήκης στον οίκον του Αμιναδάβ . Αυτός ορίζει φύλακα της Κιβωτού τον γιο του Ελεάζαρ και φυλάτει την κιβωτό στην οικία του για είκοσι χρόνια .Ο Τελευταίος όρισε επίσης φύλακα της κιβωτού τον γιο του Οζά. Όταν ο Δαβίδ παρέλαβε την Κιβωτό για να την μεταφέρει στην Ιερουσαλήμ την ανέβασε σε καινούρια άμαξα, την οποία οδηγούσε ο Οζά και οι αδελφοί του, γιοι του Αμιναδάβ.Στην περιοχή « αλώνι του Ναχών» τα βόδια της άμαξας έγειραν και ο Οζά προσπάθησε να συγκρατήσει την Κιβωτό. Μόλις όμως την άγγιξε έπεσε στο έδαφος νεκρός . O τόπος εκείνος ονομάστηκε «Διακοπή Οζά» . Στην προαναφερόμενη τοποθεσία υπάρχει η μοντέρνα πόλη «Kiryat Yearim» . Στις ανασκαφές που έχουν γίνει έχουν βρεθεί απομεινάρια ρωμαϊκών οχυρώσεων.Στα ερείπια της βυζαντινής εκκλησίας του 5ου μ.Χ. αιώνα που βρέθηκαν στην περιοχή έχει ανεγερθεί μοναστήρι.
Η Εστιάς

Το έργο Η Εστιάς (ιταλικά: La Vestale‎) είναι όπερα του Γκασπάρε Σποντίνι σε γαλλικό λιμπρέτο του Ετιέν ντε Ζουί. Συνιστά λυρική τραγωδία (tragédie lyrique) σε τρεις πράξεις. Παρουσιάστηκε για πρώτη φορά στις 15 Δεκεμβρίου 1807 από την Όπερα του Παρισιού και έκτοτε θεωρείται ως το κορυφαίο έργο του Σποντίνι. Ως το 1830, είχαν δοθεί περισσότερες από 200 παραστάσεις της όπερας.Το έργο μεταφράστηκε στα ιταλικά από τον Τζοβάνι Σμιτ για μια παράσταση στο Τεάτρο Σαν Κάρλο της Νάπολης στις 8 Σεπτεμβρίου 1811. Οι δύο κορυφαίες αναβιώσεις της όπερας τον 20ο αιώνα έγιναν σε αυτήν την γλώσσα, από τη Ρόζα Πονσέλ το 1925 και το 1933 και από τη Μαρία Κάλλας το 1954, στη Σκάλα του Μιλάνου, σε σκηνοθεσία Λουκίνο Βισκόντι· η παραγωγή αυτή, μάλιστα, είχε συμβολικό χαρακτήρα, καθώς έγινε στο πλαίσιο της 180ης επετείου της γέννησης του συνθέτη.

 Επιστρέφοντας στη Ρώμη μετά από μια νικηφόρα εκστρατεία, ο Λικίνιος διαπιστώνει ότι η αγαπημένη του, Τζούλια, έχει γίνει Εστιάδα Παρθένα. Αν και η Τζούλια αρχικώς αποφεύγει να παρευρεθεί στην πομπή του θριάμβου του Λικίνιου, της ανατίθεται να του δώσει έναν τιμητικό στέφανο. Επί τη ευκαιρία, εκείνος της ανακοινώνει ότι σκοπεύει να την απαγάγει, διεκδικώντας την εκ νέου. Στο ναό της Βέστα, η Τζούλια φυλάει την αιώνια φλόγα και προσεύχεται να ελευθερωθεί από τον πειρασμό του Λικίνιου. Εκέινος, φτάνει στο ναό και οι δυο τους σμίγουν. Ξαφνικά, η αιώνα φλόγα σβήνει. Ο Κίννας συμβουλεύει τον Λικίνιο να φύγει από τον ναό και η Τζούλια ανακρίνεται από τον Aρχιερέα αλλά αρνείται να κατονομάσει τον Λικίνιο. Τελικά, καταδικάζεται σε θάνατο για ασέβεια. Παρά τις εκκλήσεις του Λικίνιου, αποφασίζεται να ταφεί η Τζούλια ζωντανή· ακόμα και όταν εκείνος παραδέχεται την εισβολή του στο Ναό, η Τζούλια ισχυρίζεται ότι δεν τον αναγνωρίζει. Ακολουθεί καταιγίδα, κατά την οποία αστραπές αναζωπυρώνουν την ιερή αιώνια φλόγα. Αναγνωρίζοντας το γεγονός αυτό ως σημάδι από τους θεούς, ο Αρχιερέας και η Μεγάλη Εστιάδα απελευθερώνουν την Τζούλια. Καταληκτικά, η Τζούλια παντρεύεται τον Λικίνιο. Παρτιτούρες του έργου στο International Music Score Library Project
Απόλλων 7

Η αποστολή Απόλλων 7 ήταν η πρώτη επανδρωμένη πτήση στο διάστημα στο πλαίσιο του Προγράμματος Απόλλων της NASA μετά από την αποτυχημένη πτήση του Απόλλων 1.

 Στις 11 Οκτωβρίου του 1968, το Απόλλων 7 υψώθηκε από τη βάση του ακρωτηρίου Κένεντι στην κορυφή του πυραύλου-φορέα Κρόνος 1. Το Απόλλων 7 είναι το πρώτο όχημα που ταξίδεψε στο Διάστημα με τριμελές πλήρωμα: τον ήδη πολυταξιδεμένο Ουόλτερ Σίρα και τους Ντον Αϊζέλ και Ουόλτερ Κάνιγχαμ. Τρεις ώρες μετά την εκτόξευση, ενώ το Απόλλων 7 βρισκόταν σε τροχιά ακριβώς επάνω από το ακρωτήριο Κένεντι, ο Σίρα ανέλαβε τη διοίκηση του θαλαμίσκου για να εκτελέσει τους ελιγμούς που θα απαιτούσε το ταξίδι στη Σελήνη. Έτσι, αφού αποσπάστηκε από τον τελευταίο όροφο του πυραύλου-φορέα, ο θαλαμίσκος άρχισε να περιστρέφεται ώστε να προσεγγίσει σε απόσταση αναπνοής τον στόχο που είχε τοποθετηθεί στο εσωτερικό του πυραύλου. Όταν ήρθε η ώρα, στη θέση του στόχου βρέθηκε η βαλβίδα πρόσδεσης της σεληνιακής ακάτου. Το πλήρωμα που επάνδρωσε την πτήση του Απόλλων 10 ήταν: *Αριθμός πτήσεων (συμπεριλαμβανομένης της παρούσας), ακολουθούμενος από τα εμβλήματα των αποστολών, στις οποίες έχουν πάρει μέρος. Η εφεδρική ομάδα αποτελείτο από τους: NASA: Missionsübersicht Αρχειοθετήθηκε 2008-09-26 στο Wayback Machine. (englisch) NASA: Ausführlichere Beschreibung Αρχειοθετήθηκε 2016-12-21 στο Wayback Machine. (englisch) NASA: Apollo 7 Presseinformationen Αρχειοθετήθηκε 2009-08-03 στο Wayback Machine. (3,8 MB, 103 Seiten, englisch) NASA: Apollo 7 Mission Report Αρχειοθετήθηκε 2009-08-01 στο Wayback Machine. (13,5 MB, 403 Seiten, englisch) NASA: NSSDC Master Catalog: Apollo 7 Αρχειοθετήθηκε 2007-10-30 στο Wayback Machine. (englisch)
Ευαγγελία Μερτέκη

Η Ευαγγελία Μερτέκη (γεννήθηκε 19 Απριλίου 1991, Θεσσαλονίκη) είναι Ελληνίδα επαγγελματίας διεθνής αθλήτρια πετοσφαίρισης που αγωνίζεται με τη φανέλα του Π.Α.Ο.Κ. στο Πρωτάθλημα της Βόλεϊ Λιγκ της Ελλάδας ως ακραία.

 Η Ευαγγελλία (Λίτσα) Μερτέκη έκανε τα πρώτα της βήματα στο χώρο της πετοσφαίρισης στις ακαδημίες των Μακεδόνων Αξιού, στις οποίες εντάχθηκε το 2004. Στην ομάδα των Μακεδόνων παρέμεινε μέχρι και το τέλος της αγωνιστικής περιόδου 2012-13, χρονιά κατά την οποία πραγματοποίησε εξαιρετικές εμφανίσεις, αναδεικνυόμενη 2 φορές ως Πολυτιμότερη Παίκτρια (MVP) αγωνιστικής ημέρας του Πρωταθλήματος. Τον Αύγουστο του 2013 ανακοινώθηκε επίσημα η απόκτηση της Ευαγγελίας Μερτέκη από τη διοίκηση του πολυνίκη Παναθηναϊκού, στον οποίο αγωνίστηκε μέχρι το 2017, με τον οποίο σημείωσε μία συμμετοχή σε τελικό του Κυπέλλου Ελλάδας την περίοδο 2014-2015. Το καλοκαίρι του 2017, μετά την απροσδόκητη όσο και θλιβερή κατάσταση της μη συμμετοχής του Παναθηναϊκού στο πρωτάθλημα της επόμενης περιόδου η Λίτσα Μερτέκη αποφάσισε να συνεχίσει την καριέρα της στο εξωτερικό και εντάχθηκε στην Ιταλική Βόλεϊ Μαρσάλα, που εδρεύει στην ομώνυμη πόλη της Σικελίας και αγωνιζόταν στο Πρωτάθλημα Α2 της γειτονικής χώρας. Τον Ιούλιο του 2018 η Λίτσα Μερτέκη αποφασίζει να επαναπατριστεί και αποδέχεται την πρόταση του Α.Ο. Θήρας να ενταχθεί στο δυναμικό του. Η Λίτσα Μερτέκη είναι από το 2006 μέλος της Εθνικής Κορασίδων και αργότερα της Εθνικής Νεανίδων, με συμμετοχές σε προκριματικούς των αντίστοιχων Ευρωπαίκών Πρωταθλημάτων. Το 2010 καλείται στην Εθνική Ελλάδος Γυναικών, ξεκινώντας τους επίσημους αγώνες της με την Ευρωπαϊκή Λίγκα της ίδιας χρονιάς. Από τότε είναι μόνιμο και αναντικατάστατο μέλος της εθνικής ομάδας, συμμετέχοντας σε όλες τις διοργανώσεις, όπως σε προκριματικούς Παγκοσμίων και Ευρωπαϊκών Πρωταθλημάτων και σε αγώνες για την Ευρωπαϊκή Λίγκα. Το 2018 ήταν βασικό στέλεχος της Εθνικής Ελλάδας που κατέκτησε το Ασημένιο μετάλλιο στους Μεσογειακούς Αγώνες της Ταραγόνας. Η Λίτσα Μερτέκη μέχρι τον Μάιο του 2018 είχε πραγματοποιήσει 58 επίσημες συμμετοχές με την ελληνική εθνική ομάδα πετοσφαίρισης γυναικών. 2 θεση: Μεσογειακοί Αγώνες: 2018 (Ταραγόνα) Πρωτάθλημα Ελλάδας 2η Θεση: 2014-15 (Παναθηναϊκός Α.Ο.) 3η Θεση: 2013-14, 2015-16, 2016-17 (Παναθηναϊκός Α.Ο.) 3η Θεση: 2018-19 (Α.Ο. Θήρας) Κύπελλο Ελλάδας 2η θεση: Κύπελλο Ελλάδας 2015 (Παναθηναϊκός Α.Ο.) 2η θεση: Κύπελλο Ελλάδας 2019 (Α.Ο. Θήρας) Πρωτάθλημα Ελλάδας 2012-13: Πολυτιμότερη Παίκτρια (M.V.P.) 5ης αγωνιστικής Πρωτάθλημα Ελλάδας 2012-13: Πολυτιμότερη Παίκτρια (M.V.P.) 13ης αγωνιστικής Πρωτάθλημα Ελλάδας 2012-13: Πολυτιμότερη Παίκτρια (M.V.P.) 12ης αγωνιστικής Ευαγγελία Μερτέκη: Ομάδες καριέρας greekvolley.eu Δυναμικό ομάδων Α1, περιόδου 2012-13 /www.volleynews1.gr Απέκτησε την Ευαγγελία Μερτέκη ο Παναθηναικός www.sport-fm.gr Στην Εθνική Ελλάδος η Μερτέκη www.leoforos.gr Λίτσα Μερτέκη - Διεθνείς συμμετοχές www.cev.eu Λίτσα Μερτέκη: Ατομικά στοιχεία - Ομάδες - Διακρίσεις www.women.volleyball-movies.net
Αραπιά

Η Αραπιά είναι δημώδης λέξη της ελληνικής γλώσσας με προέλευση από την τουρκική arap, η οποία με τη σειρά της προέρχεται από την αραβική γλώσσα. Κυριολεκτικά, σημαίνει Αραβία.

 Σύμφωνα με το Λεξικό του Δημητράκου, η αραπιά ορίζεται ως η χώρα στην οποία κατοικούν «οι αραπάδες» και «οι της αιθιοπικής φυλής», δηλαδή οι άνθρωποι που έχουν ηλιοκαμμένη όψη, οι μελαψοί και σκουρόδερμοι και, ευρύτερα, «οι μαύροι». Η γεωγραφική αναφορά της λέξης είναι ακαθόριστη, αναφέρεται γενικά σε ολόκληρη την αφρικανική ήπειρο, συχνά εννοείται ιδαίτερα η Αίγυπτος και σπανίως η αραβική χερσόνησος. Η χρήση της λέξης παρατηρείται στον καθημερινό λόγο (κυρίως σε περασμένες εποχές), αλλά και σε λογοτεχνικά κείμενα και στη στιχουργική και στη μουσική. Σε δημοτικά τραγούδια μπορεί να σημαίνει τους Άραβες, ειδικά όταν αναφέρεται στους Αιγυπτίους κατά την Επανάσταση του 1821: «Φέτος μας ήρθεν η Αραπιά και κόβει και σκλαβώνει». Η αραπιά συναντάται και σε ποιήματα, όπως του Σολωμού και του Σεφέρη, (Γ. Σεφέρης, «Τελευταίος Σταθμός») καθώς και σε στίχους ή τίτλους λαϊκών τραγουδιών («Θα πάω εκεί στην αραπιά», του Βασίλη Τσιτσάνη) και μουσικών άλμπουμ (Αραπιά για λίγο πάψε να χτυπάς με το σπαθί, 1983, του Θάνου Μικρούτσικου -αναφορά στους σολωμικούς στίχους «Λευτεριά, για λίγο πάψε | Να χτυπάς με το σπαθί. | Τώρα σίμωσε και κλάψε | Εις του Μπάιρον το κορμί») της νεώτερης καλλιτεχνικής παραγωγής στην Ελλάδα. Υπάρχουν και παροιμιακές εκφορές της αραπιάς, όπως οι εκφράσεις «η αραπιά θρέφει το γύφτο», με την έννοια η σκληρή εργασία κάνει τον άνθρωπο (αναφορά στη σκούρα όψη από την φλόγα, που αποκτά ο κατά παράδοση σιδηρουργός τσιγγάνος), και «γύρισε από την αραπιά», φράση που υποδηλώνει εκλογική αποτυχία («μαύρισμα»). Μπαρμπαριά Αράπης
Κορράδος Γιανουσόβιτς

Ο Κορράδος, πολων. Konrad (π. 1400 - 9 Δεκεμβρίου 1412/13) από τον Οίκο των Πιαστ ήταν αδελφός των Γιάνους και τού Μπολεσλάβ διαδόχων στο δουκάτο της Βαρσοβίας.

 Ήταν ο τρίτος γιος τού Γιάνους Α΄ δούκα της Βαρσοβίας και της Ντανούτε των Γκεντιμινιδών, κόρης τού Κεστούτις μεγάλου δούκα της Λιθουανίας. Η μητέρα του ήταν εξαδέλφη τού Βλαδισλάου Β΄ Γιαγκελόν βασιλιά της Πολωνίας. Αναφέρεται μόνο στη γενεαλογία Τομίτσκι, όπου συγκαταλέγεται μεταξύ των απογόνων των δουκών της Μαζοβίας, με τη σημείωση ότι απεβίωσε άτεκνος. Το όνομά του υπάρχει συχνά σε μέλη τού κλάδου του: ο πάππος του Σιεμόβιτ Γ΄ ήταν μικρανιψιός τού Κορράδου Β΄ και αυτός εγγονός τού Κορράδου Α΄· όλοι ήταν δούκες της Μαζοβίας. Ο ίδιος απεβίωσε σε νεαρή ηλικία, μάλλον αρκετά πριν αποβιώσει ο πατέρας του. Δεν γνωρίζουμε πού τάφηκε. J. Grabowski: Dynastia Piastów mazowieckich, Avalon Editorial, Kraków 2012, pp. 461–462. K. Jasiński: Rodowód Piastów mazowieckich, Poznań – Wrocław 1998, p. 104. O. Balzer: Genealogia Piastów, vol. II, Avalon Editorial, Kraków 2005, p. 845.
Ρίιν Ταμμ

Η Ρίιν Ταμμ (εσθονικά: Riin Tamm, 12 Αυγούστου 1981) είναι Εσθονή γενεσιολόγος, που εργάζεται στο Πανεπιστήμιο του Τάρτου. Στη διάρκεια των σπουδών της ασχολήθηκε με τη δράση της μεθυλοτρανσφεράσης θειοπουρίνης.

 Γεννήθηκε στο Τάρτου της ΣΣΔ Εσθονίας και μεγάλωσε στο χωριό Πέρι, κοντά στην Πόλβα, με τους γονείς της να είναι και οι δύο γιατροί. Μεταξύ το 1997 και το 2000, παρακολούθησε μαθήματα στο λύκειο του Τάρτου, Miina Harma. Από το 2001 έως και το 2005, σπούδαζε στο Πανεπιστήμιο του Τάρτου μοριακή διάγνωση, ενώ από το 2005 έως και το 2007 έκανε το μεταπτυχιακό. Η μεταπτυχιακή της εργασία λεγόταν Human thiopurine methyltransferase pharmacogenetics: genotype-phenotype correlation and haplotype analysis in the Estonian population.Το 2011, επελέγη ανάμεσα σε 26 άλλους επιστήμονες, να ταξιδέψουν σε όλη την Εσθονία και να λάβουν μέρος σε διάφορα σχολικά και πανεπιστημιακά γεγονότα. Το 2012, έλαβε το Δεύτερο Βραβείο από την Εσθονική Ένωση Επιστημών στην κατηγορία Δημοφιλέστερος Επιστήμονας, Δημοσιογράφος, Καθηγητής, στον τομέα της τεχνολογίας και επιστημών. Κατά καιρούς η Ταμμ, έχει δημοσιεύσει σε διάφορα επιστημονικά περιοδικά, ενώ έχει παρουσιάσει έρευνες και δημόσια αλλά και σε διάφορες εφημερίδες, όπως η Postimees, καθώς επίσης και στο ραδιόφωνο, όπως στην εκπομπή Kukkuv õun, αλλά και στην τηλεόραση, στην εκπομπή Good Vision.Η Ταμμ έχει δηλώσει ότι πολλοί γιατροί είναι συντηρητικοί και ότι έχουν ακόμα μικρό ενδιαφέρον για να χρησιμοποιήσουν τις γενετικές πληροφορίες, ώστε να βελτιωθούν οι θεραπείες. Σε μια συνέντευξη της, τον Ιούνιο του 2012, είπε ότι «χρειάζεται περισσότερη δουλειά για να χαρτογραφηθεί η ανθρώπινη γενετική δομή, αλλά βεβαίως πολλά έχουν ήδη γίνει. Οι γενετικές πληροφορίες μπορούν να βοηθήσουν στον προσδιορισμό του κινδύνου ορισμένων ασθενειών και μπορεί να είναι χρήσιμες στον προσδιορισμό των κατάλληλων θεραπειών φαρμάκων». Η Ταμμ είναι μέλος του συμβουλίου της Εσθονικής Ένωσης Ανθρώπινης Γενετικής, της Εσθονικής Ένωσης Γεροντολογίας και Γηριατρικής. Είναι, επίσης, Πρόεδρος της Επιτροπής Επιστημονικού Προγραμματισμού του Διεθνούς Ετήσιου Gene Forum, που διοργανώνεται από το Εσθονικό Πρότζεκτ Γονιδιώματος. Η Ταμμ έχει δημοσιεύσει ή συνδημοσιεύσει πάμπολλες εργασίες, σε θέματα που αφορούν την ανθρώπινη γενετική και γεροντολογία, μερικά εξ αυτών είναι τα ακόλουθα: Βάσει του Web of Science, οι δημοσιεύσεις της έχουν αναφερθεί 23 φορές, δίνοντας έτσι στην Ταμμ στον δείκτη επιστημονικής ποιότητας h 3. Riin Tamm: explaining genetics in layman's terms InTime April/May 2013
Πρωτάθλημα ποδοσφαίρου Σλοβακίας

Το Πρωτάθλημα Ποδοσφαίρου Σλοβακίας (σλοβακικά: Slovak Super Liga) γνωστό και ως Corgoň Liga για εμπορικούς λόγους, είναι η δημοφιλέστερη ποδοσφαιρική διοργάνωση της Σλοβακίας. Ξεκίνησε την περίοδο 1993-94 μετά τη διάλυση της Τσεχοσλοβακίας.

 Το Πρωτάθλημα ποδοσφαίρου Σλοβακίας ξεκίνησε το 1993 και τις πρώτες τρεις περιόδους συμμετείχαν 12 ομάδες και στο τέλος του οποίου αγωνιζόταν σε πλέι-οφ και πλέι-άουτ. Τις επόμενες 4 περιόδους ως την σεζόν 1999-00 συμμετείχαν 16 ομάδες με το σύστημα βαθμολόγησης. Τη σεζόν 2000-01 εως τη σεζόν 2005-06 συμμετείχαν 10 ομάδες, ενώ από τη σεζόν 2006-07 έως και σήμερα στο πρωτάθλημα συμμετέχουν 12 ομάδες. 1993-94: Σλόβαν Μπρατισλάβας 1994-95: Σλόβαν Μπρατισλάβας 1995-96: Σλόβαν Μπρατισλάβας 1996-97: Κόζιτσε 1997-98: Κόζιτσε 1998-99: Σλόβαν Μπρατισλάβας 1999-00: ΦΚ Ίντερ Μπρατισλάβα 2000-01: ΦΚ Ίντερ Μπρατισλάβα 2001-02: ΜΣΚ Ζίλινα 2002-03: ΜΣΚ Ζίλινα 2003-04: ΜΣΚ Ζίλινα 2004-05: Αρτμέντια Πετρζάλκα 2005-06: ΜΦΚ Ρουζόμπεροκ 2006-07: ΜΣΚ Ζίλινα 2007-08: Αρτμέντια Πετρζάλκα 2008-09: Σλόβαν Μπρατισλάβας 2009-10: ΜΣΚ Ζίλινα 2010-11: Σλόβαν Μπρατισλάβας 2011-12: ΜΣΚ Ζίλινα 2012-13: Σλόβαν Μπρατισλάβας 2013-14: Σλόβαν Μπρατισλάβας 2014-15 :ΦΚ ΑΣ Τρέντσιν 2015-16: ΦΚ ΑΣ Τρέντσιν 2016-17: ΜΣΚ Ζίλινα 2017-18: ΦΚ Σπαρτάκ Τρνάβα 2018-19: ΣΚ Σλόβαν Μπρατισλάβας 2019-20: ΣΚ Σλόβαν Μπρατισλάβας 2020-21: ΣΚ Σλόβαν Μπρατισλάβας 2021-22: ΣΚ Σλόβαν Μπρατισλάβας 2022-23: ΣΚ Σλόβαν Μπρατισλάβας Μέχρι στιγμής (2023) συνολικά 8 ομάδες έχουν κατακτήσει το Πρωτάθλημα Σλοβακίας. Προηγείται σε κατακτήσεις η Σλόβαν Μπρατισλάβας με 13 τίτλους και ακολουθεί η Ζίλινα με 7 τρόπαια. Το ρεκόρ συνεχόμενων κατακτήσεων έχει επίσης η Σλόβαν με σερί 5 κατακτήσεων (2019-2023). Πρωταθλητές Σλοβακίας
Ιτέα Ιωαννίνων

Για οικισμούς με το ίδιο όνομα στην Ελλάδα δείτε το λήμμα: Ιτέα Η Ιτέα είναι ορεινό χωριό στα Ζαγοροχώρια του νομού Ιωαννίνων σε υψόμετρο 920 μέτρων.

 Η Ιτέα βρίσκεται στο Ανατολικό Ζαγόρι, στις δυτικές απολήξεις της Πίνδου και νοτιοανατολικά της τεχνητής λίμνης Πηγών Αώου. Απέχει 42 χλμ ΒΑ. της πόλης των Ιωαννίνων, 31 χλμ. Δ. από το Μέτσοβο και 11 χλμ. από τον κόμβο Άραχθου/Ζαγορίου της Εγνατίας Οδού. Μέχρι το 1747 ή 1749, οπότε καταστράφηκε εντελώς από τους Τούρκους, λεγόταν Ντουχάνιστα. Ο Παναγιώτης Αραβαντινός και ο Ιωάννης Λαμπρίδης το αναφέρουν με το όνομα Λιάπη. Το 1855 το χωριό κάηκε από τους Τούρκους, αλλά ξανακτίστηκε και εμφανίζεται στα οθωμανικά στατιστικά κατάστιχα του 1895 ως τσιφλίκι του καζά Ιωαννίνων με 389 κατοίκους. Το 1912, την εποχή των βαλκανικών πολέμων, ξανακάηκε. Η ονομασία Λιάπη διατηρήθηκε μέχρι το 1955 οπότε με το ΦΕΚ 184Α-19/08/1919 μετονομάστηκε σε Ιτέα. Σύμφωνα με το σχέδιο Καλλικράτης αποτελεί τη τοπική κοινότητα Ιτέας που ανήκει στη δημοτική ενότητα Ανατολικού Ζαγορίου του Δήμου Ζαγορίου και σύμφωνα με την απογραφή 2011 έχει πληθυσμό 70 κατοίκους.
Περιοχή Κίλουα

Η Περιοχή Κίλουα (Αγγλικά: Kilwa District, Σουαχίλι: Wilaya ya Kilwa), είναι μία από τις 6 περιοχές στην Περιφέρεια Λίντι (Lindi Region) της Τανζανίας. Στα Βόρεια συνορεύει με την Περιφέρεια Πουάνι (Pwani Region), στα Ανατολικά από τον Ινδικό Ωκεανό, Νότια από την Αγροτική Περιοχή Λίντι (Lindi Rural District) και την Περιοχή Ρουάνγκουα (Ruangwa District) και στα Δυτικά από την Περιοχή Λιουάλε (Liwale District). Η Περιοχή συμπεριλαμβάνει και τις ιστορικές τοποθεσίες Κίλουα Κισιουάνι (Kilwa Kisiwani) και Σόνγκο Μνάρα (Songo Mnara) τα οποία αποτελούν τμήμα της Παγκόσμιας Κληρονομιάς και την πρώην κύρια πόλη της Κίλουα Κιβίντζε.

 Η πλησιέστερη ορθογραφική αποτύπωση της ονομασίας Kilwa στα Ελληνικά είναι Κίλουα όπου το ου είναι σύντομο, σαν να λέγαμε Κίλβα (αλλά χωρίς το σύμφωνο «β»). Σύμφωνα με την Εθνική Απογραφή της Τανζανίας το 2002, ο πληθυσμός στην Επαρχία Κίλουα (Kilwa District) ήταν 171.850 άτομα. Η συνολική επιφάνεια της Επαρχίας είναι: 13.347,50 τ.χλμ., εκ των οποίων τα 12.125,9 τ.χλμ. βρίσκονται στη στεριά και τα 1.221,52 τ.χλμ. είναι στη θάλασσα. Η Επαρχία αποτελεί ιστορικό τμήμα των: Νήσο Κίλουα Κισιουάνι (Kilwa Kisiwani) - ή οποία έχει εξαιρετικό δείγμα αρχαίας πόλης των Σουαχίλι, γνωστής από τον 13ο αιώνα μ.Χ. Κίλουα Κιβίντζε (Kilwa Kivinje) - όπου ήταν το αρχηγείο υπό τους Σουλτάνους της Ζανζιβάρης, καθώς επίσης και κατά την εποχή της αποικιοκρατίας Πύργος Σόνγκο (Songo Tower) - αρχαίο κτίσμα των Σουαχίλι. Πρόσφατες (από το 2003 έως τουλάχιστον το 2007) εξελίξεις στην περιοχή, περιλαμβάνουν την ανάπτυξη ενός σημαντικού κοιτάσματος φυσικού αερίου να κείται στο υπέδαφος της Νήσου Σόνγκο Σόνγκο στον Ινδικό Ωκεανό και συνεχίζονται οι προσπάθειες για να εντοπιστούν κοιτάσματα υδρογονανθράκων (πετρελαίου ή/και φυσικού αερίου) καθώς και διαρθρωτικές τάσεις πέριξ της ομάδας Σόνγκο Σόνγκο, τουλάχιστον τόσο μακρυά προς βορρά έως τη νήσο του Νυούνι (Nyuni). Οι έρευνες αυτές, ακόμα δεν έχουν ολοκληρωθεί. Αυτές οι εξελίξεις, έχουν ήδη καταστήσει την περιοχή οικονομικά σημαντική, καθώς βιομηχανίες έχουν αναπτυχθεί κατά μήκος της διαδρομής του αγωγού, αυτό το επίπεδο της οικονομικής σημασίας αναμένεται να αυξηθεί, ακόμη και αν η αναζήτηση των άλλων υδρογονανθράκων κριθεί ανεπιτυχής. Η Περιοχή Κίλουα (Kilwa District), χωρίζεται σε 6 Τομείς. Η Επαρχία Κίλουα (Kilwa District) διαιρείται διοικητικά σε 21 Τμήματα και σε παρένθεση ο πληθυσμός τους κατά την απογραφή του 2012: Κίλουα Μασόκο (Kilwa Masoko) (13.601) Kivinjesingino (19.376) Εντός των 21 Τμημάτων, έχουν καταγραφεί 97 Χωριά. Διοικητικές υποδιαιρέσεις της Τανζανίας Περιφέρεια Λίντι Λίντι Παραπομπές σημειώσεων
Εθνική Οδός 89

Η Εθνική Οδός 89 είναι ένας δρόμος στην Ανατολική Αττική της Ελλάδας. Συνδέει τον Γέρακα, ένα ανατολικό προάστιο της Αθήνας, με το Σούνιο, μέσω του Κορωπίου και του Λαυρίου. Μεταξύ του Γέρακα και του Κορωπίου έχει χάσει τη σημασία του μετά το άνοιγμα του Αυτοκινητοδρόμου 6. Προβλέπεται η αναβάθμιση του τμήματος μεταξύ Κορωπίου και Λαυρίου σε πρότυπο αυτοκινητοδρόμων, με την κατασκευή διασταυρώσεων για την αντικατάσταση των σηματοδοτών και γενικά την αναβάθμιση του δρόμου. Αυτός ο νέος δρόμος θα φέρει τον χαρακτηρισμό Α61.

 Σύμφωνα με την Εφημερίδα της Κυβερνήσεως το 1963, η Eθνική Οδός 89 τρέχει από τον Σταυρό (κοντά στο Γέρακα) στο Σούνιο, μέσω του Λαυρίου. Η παρούσα ευθυγράμμιση της Εθνικής Οδού 89 παρακάμπτει το Κορωπί, το Μαρκόπουλο, την Κερατέα, αν και η αρχική διαδρομή έτρεχε μέσα από αυτούς τους οικισμούς: επιπλέον, η αρχική ευθυγράμμιση έτρεχε από την Κερατέα στο Λαύριο μέσω του χωριού της Πλάκας, αντί της Δυπηλίζας. Ο δρόμος συνεχίζει να διέρχεται από τα Γλυκά Νερά και την Παιανία, καθώς ο A6 τα παρακάμπτει. Η διαδρομή αυτή τη στιγμή έχει συνδέσεις με: Την Eθνική Οδό 54 στο Σταυρό (Γέρακας) Οι Αυτοκινητόδρομος 6 και A62 σε ξεχωριστές διασταυρώσεις κοντά στο Κορωπί Την Εθνική Οδό 85 στην Κερατέα Την Εθνική Οδό 91 στο Σούνιο Πρότυπο:OSM relation
Gnumeric

To Gnumeric είναι το λογιστικό φύλλο (spreadsheet) του πακέτου λογισμικού του GNOME. Είναι ελεύθερο λογισμό και διανέμεται βάσει των όρων της GNU GPL. Δημιουργός του προγράμματος είναι ο Miguel de Icaza, Ενώ η συντήρηση και ανάπτυξη του συνεχίζονται σήμερα από άλλους προγραμματιστές.

 Το Gnumeric υποστηρίζει διάφορους τύπους αρχείων (αγγλικα: format), αρχείων Micorsoft Excel (xlsx) και ODF. Επίσης υποστηρίζει τους τύπους CSV, Microsoft Works spreadsheets (*.wks), HTML, LaTeX, Lotus 1-2-3, OpenDocument και Quattro Pro, ενώ το ίδιο το Gnumeric λειτουργεί με το δικό του format (αρχεία XML συμπιεσμένα με gzip και κατάληξη .gnm ή .gnumeric).Το πρόγραμμα εξάγει ακριβή αποτελέσματα και αξιοποιείται στην στατιστική ανάλυση και άλλες επιστημονικές εργασίες. EditGrid – online λογιστικό φύλλο το οποίο χρησιμοποιεί το Gnumeric ως back-end Επίσημος ιστότοπος GNOMEDesktop.org: Gnumeric news aggregator Gnumeric XML File Format
Η Μεγάλη Ληστεία του Καζίνο (ταινία)

Η Μεγάλη Ληστεία του Καζίνο (γαλλ. Melodie En Sous Sol) είναι μια αστυνομική περιπέτεια Γαλλικής παραγωγής του 1963 σε σκηνοθεσία Ανρί Βερνέιγ και πρωταγωνιστές τον Ζαν Γκαμπέν και τον Αλέν Ντελόν.

 Ο κατάδικος Σαρλ (Ζαν Γκαμπέν) αποφυλακίζεται μετά από 5ετή φυλάκιση, αλλά στο μυαλό του έχει την τέλεια νέα ιδέα, που θα του επιτρέψει να τα παρατήσει και να περάσει άνετα τα υπόλοιπα χρόνια της ζωής του. Την "δουλειά" θα την κάνει σε ένα καζίνο στις Κάννες με βοηθό τον νεαρό Φρανσίς (Αλέν Ντελόν) που είχαν μοιραστεί ένα κελί στην φυλακή. Η δουλειά απαιτεί φινέτσα, οργάνωση, ταχύτητα και απόλυτο συτνονισμό. Το ταλέντο υπάρχει και η διάθεση να τα καταφέρουν και έτσι βάζουν μπροστά το σχέδιο τους. Ο Σαρλ λέει στον Φρανσίς να πάει στο Καζίνο και να δημιουργήσει μια ιστορία κάλυψης ως ένας εύπορος νεαρός της υψηλής κοινωνίας, και να βρει έναν τρόπο για να αποκτήσει πρόσβαση στα παρασκήνια της αίθουσας δεξιώσεων, η οποία είναι ζωτικής σημασίας για την πορεία προς το φρεάτιο του ανελκυστήρα, που είναι και το μόνο μέσο για να φτάσουν στο θησαυροφυλάκιο που βρισκέται στο υπόγειο του κτίριου, και στο οποίο φυλάσσονται όλα τα έσοδα του καζίνο. Ο Φρανσίς θα κάνει αυτό που του είπε ο Σαρλ και θα αρχίσει ένα ειδύλλιο με την ομόρφη χορεύτρια Μπριγκίτε. Τη νύχτα της ληστείας, ο Φρανσίς θα διαλύσει υπεροπτικά την σχέση με την Μπριγκίτε. Αφού τελειώσει η παράσταση, θα κρύφτει στα παρασκήνια, έπειτα πηγαίνει στην οροφή του καζίνο και θα μπει μέσα στο σύστημα εξαερισμού του καζίνο και τελικά στο φρεάτιο του ανελκυστήρα. Άπο έκει θα περάσει στο δωμάτιο όπου γίνεται η καταμέτρηση, και θα ακινητοποίησει τους υπαλλήλους με την απειλή όπλου και στη συνέχεια θα ανοίξει την πόρτα και θά μέσα και ο Σαρλ, ο οποίος θα βάλει τα χρήματα σε δύο σάκους. Οι δυο τους θα φύγουν με συνολική λεία ένα δισεκατομμύριο φράγκα και ο Φρανσίς θα αναλάβει να κρύψει τα χρήματα σε ένα αποδυτήριο δίπλα από την πισίνα. Ζαν Γκαμπέν ως κύριος Σαρλ Αλέν Ντελόν ως Φρανσίς Βερλό Η ταινία είχε κερδίσει μια υποψηφιότητα για το Διεθνές Βραβείο Σάμιουελ Γκόλντγουιν το 1964. Η Μεγάλη Ληστεία του Καζίνο στην IMDb (Αγγλικά)
Ιωάννης Γοβατσιδάκης

Ο Ιωάννης Γοβατσιδάκης (αναφέρεται και ως Γοβατζιδάκης, Βεδέροι Ρεθύμνου, 1874 - 19 Δεκεμβρίου 1934) ήταν Έλληνας έμπορος και πολιτικός. Διετέλεσε αρχικά πληρεξούσιος και στη συνέχεια βουλευτής Ρεθύμνης.

 Καταγόταν από οικογένεια αγωνιστών. Εργάστηκε στο εμπόριο. Ήταν ενεργός στους αγώνες για την ένωση της Κρήτης με την Ελλάδα και πήρε μέρος στην Επανάσταση του Θερίσου το 1905.Εξελέγη για πρώτη φορά πληρεξούσιος Ρεθύμνης το 1912 επί Κρητικής Πολιτείας. Επανεξελέγη μετά τις εκλογές του 1923 στο Ρέθυμνο, στις 20 Φεβρουαρίου 1924.Ως βουλευτής συνετέλεσε στην ανέγερση πολλών σχολείων. Με το Κόμμα Φιλελευθέρων εξελέγη το 1928 και επανεξελέγη το 1933. Πέθανε ενώ υπηρετούσε ως εν ενεργεία βουλευτής, το Δεκέμβριο του 1934. Σύμφωνα με το Μητρώο της Βουλής απεβίωσε το Φεβρουάριο του 1934.